Nachádzať nové vydavateľstvá a byť otvorení tým, ktorí s knihami prichádzajú.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Niektoré zážitky prichádzajú samé, niektoré vyhľadávame. Niečo sa stane, za čímsi musíme zájsť. Písali sme o tom už viackrát, kníhkupecká práca je presne toto. Nachádzať nové vydavateľstvá a byť otvorení tým, ktorí s knihami prichádzajú. Kníhkupeckou prácou je tiež vyberať si z kníh veľkých vydavateľstiev. Nemať na pulte všetko, ale keď je to potrebné, vedieť knihy objednať.
## U nás v kníhkupectve
Či sme ich našli, alebo k nám prišli, tak alebo tak, každopádne máme knihy z vydavateľstva Adolescent a už si ich necháme. Tie knihy sú čistá krása; to čo je v nich, to ako vyzerajú, aj to ako vznikali. České vydavateľstvo Adolescent vidí samo seba takto: "Nezávislé vydavateľstvo zamerané najmä na queer poéziu. Bez grantov, DIY, v malých nákladoch a s láskou, ktorá nepozná gender." Ich knihy, len tak hocikde nezoženiete, u nás v Artfore ich máme. Príďte sa do nich začítať.
V minulom týždni nás zaujali tieto knihy. Dal jsem ti oči, a tys je upřela do temnot od Irene Solà, autorky knihy Zpívám já a hora tančí, ale aj Morálna revolúcia Rutgera Bregmana, autora knihy Morálna ambícia. Vo vydavateľstve Modrý Peter vyšiel román Richarda Brautigana Aby to vietor všetko neodvial. Vzácnosťou je kniha Pukanec o slobodnom kráľovskom meste. Zaujímavo vyzerá kniha Jeden oceán, dvě moře, tři kontinenty zo skvelého českého vydavateľstva Maraton. Niektorí z nás sa chystajú na zaujímavú knihu Víra vrytá pod kůži, ktorá sa asi bestsellerom nestane.
Od stredy budeme mať na našom pulte aj novú knihu Lukáša Cabalu Terpentín. „Doba si vyžaduje temnejšiu literatúru,“ hovorí spisovateľ. Nápad na knihu prišiel od maliara Juraja Tomana, ktorý Lukášovi Cabalovi vnukol obraz chlapca Terpa posadnutého maľovaním. Ide už o druhú spoluprácu týchto dvoch autorov. Uvedenie knihy Terpentín v bratislavskom Artfore v pondelok 25. mája o 18.00 bude preto spojené aj s vernisážou obrazov. Debatu nielen o novinke Terpentín bude moderovať Lenka Tkáčová, ktorá má okrem pozitívneho vzťahu k tvorbe spisovateľa aj pozitívny vzťah k behu, keďže je zakladateľkou bežeckého klubu Slow Glow Running Club.
Už zajtra 12. 5. 2026 od 18.00 uvedieme u nás v Artfore spolu s vydavateľstvom KK Bagala do sveta knihu Dominiky Moravčíkovej Moment sily. Diskusiu s autorkou bude moderovať Zuzana Golianová. FB event tu: https://fb.me/e/1Z83DrmcSt V stredu 13. 5. 2026 od 18.00 bude u nás na Kozej 20 uvedenie knihy Kolotočárka z nášho vydavateľstva. Kniha je intímnym svedectvom o tom, ako sa jednotlivci zo spoločenských okrajov snažia nájsť svoje miesto vo svete. Knihu predstaví autorka Jana Wernerová, divadelníčka a umelecká šéfka Divadla Na peróne, zhovárať sa s ňou bude Andrea Makýšová Volárová. FB event tu: https://fb.me/e/jWJvf9Zx5 Najväčšie podujatie, na ktoré sa veľmi tešíme – Dobrý trh– nás čaká v sobotu 16. 5. 2026 od 10.00 do 17.00. Pripravili sme pre vás opäť mestskú hru pre deti aj (ich) dospelých tentoraz s knihou Maliarske príbehy. Nejde len o hľadanie ukrytých čísel a plnenie úloh - chceme vás vtiahnuť do osudov slávnych umelcov, ktorých v knihe stretávame ešte ako deti – so všetkými ich snami, strachmi a nezbednosťami. Stretnete Vincka (Van Gogha) a jeho verného kocúra Teoša, odvážnou Zuzankou (Suzanne Valadon) nahliadnete do zákulisia parížskeho cirkusu, S Mirinom (Joan Miró) objavíte psíka, ktorý sa mení, uvidíte Pablita (Pablo Picasso) ako vyrieši detektívnu záhadu, a Šagiho (Marc Chagall) vyletieť nad strechy domov. A samozrejme, počas celého trvania Dobrého trhu budeme mať otvorené kníhkupectvo aj kaviareň. FB event tu: https://fb.me/e/7BwBn4KOL
Na záver tradične výber článkov z našej stránky Medziknihami. O medziknihami.sk sme písali celý minulý newsletter a podporiť ich môžete tu: č. ú. SK26 1100 0000 0029 2985 9913 Články sú tu: Jaroslav Spurný medzi špiónmi a eštébakmi v knižnom rozhovore. Vyhlásenie PUČ (Platformy umeleckých časopisov). Recenzia knihy Studne mútne. A na koniec rozhovory vedené novinárkou Veronikou Bednářovou sledujú Hřebejkov tvorivý vývoj od raných diel cez Pelíšky až po medzinárodne oceňované snímky.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.